b"\n_START_ARTICLE_\nRaymond Burr\n_START_SECTION_\nBiografia\n_START_PARAGRAPH_\nEls seus pares, William Burr, negociant, i Minerva Smith Burr, pianista i professora de m\xc3\xbasica, es divorcien quan t\xc3\xa9 cinc anys (es casen de nou el 1955) i marxa amb la seva mare als Estats Units, a Calif\xc3\xb2rnia, on el seu avi patern t\xc3\xa9 un hotel. T\xc3\xa9 una germana, Geraldine Mary Fuller (1920 - 2001) i un germ\xc3\xa0, James Edmond Burr (1921 - mort)._NEWLINE_\xc3\x89s enviat a l'Acad\xc3\xa8mia militar de San Rafael per\xc3\xb2 l'ha de deixar amb 13 anys per tal de subvenir a les necessitats de la seva fam\xc3\xadlia, afectada per la Gran depressi\xc3\xb3. La seva gran talla i la seva imponent ampl\xc3\xa0ria d'esquena li permeten trobar feinetes, habitualment reservades als adults; far\xc3\xa0 tamb\xc3\xa9 de cantant de cabaret. Als 19 anys, coneix el director Anatole Litvak que li permet treballar durant l'estiu al teatre._NEWLINE_A la marina durant la Segona Guerra Mundial, Raymond Burr \xc3\xa9s ferit al cap de dos anys i despr\xc3\xa9s repatriat a casa seva. Comen\xc3\xa7a llavors petits papers a la r\xc3\xa0dio i despr\xc3\xa9s en el cinema. Es destapar\xc3\xa0 a partir del personatge de Lars Thorwald a La finestra indiscreta d'Alfred Hitchcock._NEWLINE_El 1955, Raymond Burr fa una audici\xc3\xb3 pel paper de Hamilton Burger, el fiscal de districte de les novel\xc2\xb7les d'Erle Stanley Gardner. Aquest \xc3\xbaltim, present a l'audici\xc3\xb3, reconeixer\xc3\xa0 de seguida en l'actor el qui ha d'interpretar Perry Mason. La s\xc3\xa8rie \xc3\xa9s un \xc3\xa8xit._NEWLINE_El 1967, Raymond Burr comen\xc3\xa7a una nova s\xc3\xa8rie polic\xc3\xadaca que guanyar\xc3\xa0 un enorme \xc3\xa8xit: Ironside. Encarnar\xc3\xa0 aquest paper durant vuit anys, i despr\xc3\xa9s en ocasi\xc3\xb3 d'un \xc3\xbaltim telefilm La Tornada d\xe2\x80\x99Ironside, el 1993._NEWLINE_El 1977, Raymond Burr encarna R. B. Kingston, un magnat de la premsa, en la s\xc3\xa8rie Kingston: Confidential, per\xc3\xb2 durar\xc3\xa0 m\xc3\xa9s d\xe2\x80\x99una temporada (15 episodis)._NEWLINE_Afectat d'un c\xc3\xa0ncer del c\xc3\xb2lon que degenerar\xc3\xa0, Raymond Burr acabar\xc3\xa0 la seva vida en una cadira de rodes i morir\xc3\xa0 el 12 de setembre de 1993, al seu ranxo de Sonoma (Calif\xc3\xb2rnia) havent rodat tres Perry Mason a m\xc3\xa9s a m\xc3\xa9s del telefilm La tornada d\xe2\x80\x99Ironside. Vivia amb el seu amic i col\xc2\xb7lega Robert Benevides, amb qui va compartir 35 anys de la seva vida._NEWLINE_Matrimonis: Annette Sutherland, el 1942 (morta el 1943, un fill: Michael Evan Burr, mort el 1953), Isabella Ward, el 1947 (divorciat), Andrina Laura Morgan, el 1954 (morta el 1955)._NEWLINE_El seu paper de periodista-investigador a Godzilla (Jap\xc3\xb3 1954) va consistir en escenes addicionals destinades al nou muntatge de la pel\xc2\xb7l\xc3\xadcula per a la seva estrena als Estats Units, on l'obra del director Ishiro Honda va ser, en aquell temps, fortament censurada pel seu missatge antinuclear."